	
	RADNA UPUTA
	Stranica 1 od 1

	
	UZIMANJE UZORAKA ZA MRL ANALIZU
	Dokument:RU-03


UZIMANJE UZORAKA  ZA ANALIZU NA OSTATKE PESTICIDA 

Pravilno uzimanje uzoraka jedan je od bitnih faktora za  vjerodostojan rezultat analize na ostake pesticida u proizvodu što je osnovni parametar uspješnog sprovođenja sustava dobre poljoprivredne prakse ( Reference 2002/63/EC) i NN 58/98.)

Svaki uzorak namirnica mora se uzeti u količini koja je dovoljna za obavljanje potrebnih analiza. Prosječan uzorak trebao bi sadržavati između 1 -3 kg proizvoda ( zahtjev laboratorije za određivanje ostataka pesticida u plodu) u ovisnosti o vrsti proizvoda i krupnoći ploda.

Uzorak mora biti pravilno odabran pri čemu treba voditi računa o mjestu uzimanja uzorka na parceli. Uzorci za obavljanje analiza uzimaju se tako da u najvećoj mogućoj mjeri predstavljaju prosječan sastav cjelokupne količine ciljanog proizvoda. Svaki pojedinačni uzorak mora biti uziman tako da svi dijelovi iz ukupne količine imaju statistički jednaku vrijednost da budu izabrani.

Ambalaža i pribor za uzimanje i pakiranje moraju biti takve kvalitete da ne utječu nepovoljno na sastav i senzorska ili druga svojstva uzoraka. Također mora se voditi računa da ne dođe do kontaminacije proizvoda sa okolnim tvarima za vrijeme manipulacije uzorkom.

Svaki uzorak treba se staviti u odgovarajući omot ili vrećicu, te označiti oznakom (broj uzorka) koja se ne može lako skinuti ili izbrisati. Uzorci moraju biti poslani na analizu unutar 24 sata pri čemu za svaki uzorak treba popuniti zapisnik Evidencija uzoraka voća i povrća za analizu. Broj uzorka će biti određen prema principu sljedećeg rednog broj uzetog uzorka za tekuću godinu.

Prilikom slanja uzorka na analizu obavezno definirati sa laboratorijem koje podatke želimo da nam ispišu na finalnom analitičkom izvješću. 

Zapisnik i dobivene rezultate analize dostaviti Nosiocu certifikata kako bi se svi rezultati evidentirali i arhivirali na jednom mjestu. Analize moraju biti čuvane minimalno 2 godine. U slučaju negativnog rezultata pokrenuti postupak zabrane otkupa roba od dotičnog proizvođača i provesti potrebne mjere u skladu sa propisanom procedurom.

